Broj:01/18-02-583-1/22

Sarajevo, 24.03.2022. godine

**PREDSTAVNIČKOM DOMU**

**PARLAMENTA FEDERACIJE BIH**

Odbor za pravdu i opću upravu Predstavničkog doma Parlamenta Federacije BiH (u daljem tekstu: Odbor), **na 14. sjednici, održanoj u četvrtak 24.03.2022. godine**, razmatrao je i jednoglasno usvojio sljedeći:

DNEVNI RED

1. Usvajanje Zapisnika sa 13. sjednice Odbora,
2. Inicijativa za autentično tumačenje člana 162. Zakona o stečaju,
3. Inicijativa za donošenje zakona o proglašenju grada Novi Travnik,
4. Odluka Ustavnog suda BiH AP-3932/21 od 23.02.2022.godine,
5. Zahtjev za izjašnjenje po tužbama tužitelja Gutović-Rajlović i dr. protiv tužene Federacije BiH,
6. Inicijativa za autentično tumačenje člana 17. Zakona o prekršajima FBiH, podnositelj inicijative Sindikat policije MUP-a USK,
7. Razno.

Sjednici je prisustvovalo šest od ukupno devet članova Odbora za pravdu i opću upravu PD Parlamenta FBiH.

U skladu sa članom 44. stav 1. i 2. Poslovnika Predstavničkog doma Parlamenta Federacije BiH, Odbor za pravdu i opću upravu podnosi sljedeći:

**IZVJEŠTAJ**

***Ad-1***

 **Usvajanje Zapisnika sa 13. sjednice Odbora**

Jednoglasno je usvojen Zapisnik sa 13.sjednice Odbora za pravdu i opću upravu Predstavničkog doma Parlamenta FBiH.

***Ad-2***

 **Inicijativa za autentično tumačenje člana 162. Zakona o stečaju**

**ZAKLJUČAK**

Odbor smatra da nema elemenata za autentično tumačenje člana 162. Zakona o stečaju u Federaciji BiH, jer su odredbe Zakona jasne.

**Ad-3**

 **Inicijativa za donošenje zakona o proglašenju grada Novi Travnik**

**ZAKLJUČAK**

Odbor je jednoglasno dao pozitivno mišljenje za donošenje Zakona o proglašenju grada Novi Travnik.

**Ad-4**

 **Odluka Ustavnog suda BiH AP-3932/21 od 23.02.2022.godine**

**ZAKLJUČAK**

Odbor je mišljenja da Vlada FBiH tj. nadležno ministarstvo hitno pristupi zakonskom uređenju osporenih mjera navedenih u Odluci Ustavnog suda BiHAP-3932/21 od 23.02.2022.godine.

**Ad-5**

 **Zahtjev za izjašnjenje po tužbama tužitelja Gutović-Rajlović i dr. protiv tužene**

 **Federacije BiH**

**ZAKLJUČAK**

Odbor smatra da Vlada FBiH tj. nadležno ministarstvo treba da pristupi zakonskom uređenju navedene materije.

***Ad-6***

**Inicijativa za autentično tumačenje člana 17. Zakona o prekršajima FBiH,**

 **podnositelj inicijative Sindikat policije MUP-a USK**

**ZAKLJUČAK**

Odbor smatra da nema elemenata za autentično tumačenje člana 17. Zakona o prekršajima FBiH, jer su odredbe Zakona jasne.

**Ad-7**

 **Razno**

Po ovoj tački dnevnog reda nije bilo rasprave.

U skladu sa članom 53. Poslovnika Predstavničkog doma Parlamenta Federacije BiH za izvjestiteljicu je određena Delfa Dejanović, predsjednica Odbora.

 PREDSJEDNICA ODBORA

 Delfa Dejanović, s.r.